Toshkentda beshta avtomobil oldinma-ketin to‘qnashdi (video)

Toshkentning Mirzo Ulug‘bek tumani, Mustaqillik shohko‘chasida beshta avtomobil oldinma-ketin to‘qnashdi.

YHXBB matbuot xizmati xabariga ko‘ra, 30-iyul kuni soat 19:40 larda Captiva, Cobalt, Lada Vesta, yana bir Cobalt va BMW X5 rusumli avtomobillar oldinma-ketin to‘qnashishi oqibatida YTH sodir bo‘ldi.
Qayd etilishicha, to‘qnashuv yuzasidan Toshkent shahar IIBB YHXB xodimlari tomonidan surishtiruv harakatlari olib borilmoqda.
YTH natijasida tan jarohati olganlar yo‘q.
Bundan 3 kun avval Toshkentda ikkita Mercedes va Nissan ishtirokida YTH sodir bo‘lgandi.